2020. gada 29. septembrī Rīkojums Nr. 575

Rīgā (prot. Nr. 56 47. §)

**Par finanšu līdzekļu piešķiršanu no valsts budžeta programmas   
"Līdzekļi neparedzētiem gadījumiem"**

1. Saskaņā ar Covid-19 infekcijas izplatības seku pārvarēšanas likuma 27. pantu palielināt budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem" apropriāciju 7 866 788 *euro* apmērā, lai nodrošinātu finansējumu pedagogu darba samaksas palielinājumam 2020. gadā, līdzekļus gūstot no 2020. gada faktiskajiem ieņēmumiem no noziedzīgi iegūto līdzekļu konfiskācijas, kas pārsniedz likumā "Par valsts budžetu 2020. gadam" plānoto apmēru.

2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 7 866 788 *euro*, lai nodrošinātu 2020. gadā nepieciešamo finansējumu pedagogu minimālās algas likmes paaugstināšanai līdz 790 *euro* ar 2020. gada 1. septembri, tai skaitā:

2.1.  5 508 751 *euro* Izglītības un zinātnes ministrijai (62. resors "Mērķdotācijas pašvaldībām");

2.2.  1 644 560 *euro* Izglītības un zinātnes ministrijai (15. resors "Izglītības un zinātnes ministrija");

2.3.  5327 *euro* Zemkopības ministrijai;

2.4.  5904 *euro* Labklājības ministrijai;

2.5.  1515 *euro* Tieslietu ministrijai;

2.6.  693 722 *euro* Kultūras ministrijai;

2.7.  7009 *euro* Veselības ministrijai.

3. Izglītības un zinātnes ministrijai, Zemkopības ministrijai, Labklājības ministrijai, Tieslietu ministrijai, Kultūras ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 2. punktam.

Ministru prezidents A. K. Kariņš

Izglītības un zinātnes ministre I. Šuplinska